Dobbeltørn

**Dobbeltørn** er ein allegorisk, grafisk og heraldisk figur av ei stilisert ørn med to hovud på kvar sin hals på same kropp, med ei venge til kvar side, eit bein til kvar side og med halefjør rett ned.

Dobbeltørn eller liknande fuglefigurar med to hovud og venger til sidene finst på gjenstandar frå hettittane og kulturar i Midtausten, frå antikken og frå førkolumbiske Amerika. Det er teoriar om at figuren kan ha symbolisert ein altsjåande guddom, fordi han har fire auge og kan fly over menneska. Dobbeltørna skal ha vore brukt som symbol for den romerske guden Jupiter.

Frå seinmellomalderen har figuren vore brukt som symbol på ein keisar. Han er brukt i våpenskjold for tyske, austerrikske og russiske keisarar. Dobbeltørn finst både i offentlege våpen slik som landskapsvåpen, og i private våpen slik som laugsvåpen og slektsvåpen frå mange europeiske land. I skomakarlauget i Oslo (Christiania) sitt segl frå 1822 er det ei dobbeltørn, og ho finst også på segla til fleire danske skomakarlaug. I norske slektsvåpen er det dobbeltørn i skjoldhovudet til skjoldet til slekta Caspary som innvandra rundt 1850 frå Sveits, medan slekta Lund frå Farsund har ei ørn med to halsar utan hovud i 1. felt av skjoldet. I Italia skal visstnok dobbeltørn i skjoldhovudet symbolisera at personen eller slekta var tilhengar av den tysk-romerske keisaren.

Dobbeltørn blir òg brukt som symbol for den ortodokse kyrkja.

## Døme på bruk av dobbeltørn

Fil:Byzantine Palaiologos Eagle.svg|Emblem for det palaiologiske dynastiet og Det bysantinske keisarriket
Fil:Wappen röm.kaiser.JPG|Våpenskjold for Den tysk-romerske keisaren frå Huset Habsburg
Fil:Wappen Kaisertum Österreich 1815 (Klein).png|Riksvåpen for Keisardømet Austerrike
Fil:Wappen Deutscher Bund.svg|Riksvåpen for Det tyske forbund
Fil:Coat of arms of the Russian Empire.svg|Riksvåpen for Det russiske keisardømet
Fil:Coat of Arms of the Russian Federation.svg|Det russiske riksvåpenet
Fil:Coat of arms of the Kingdom of Yugoslavia.svg|Riksvåpen for Kongeriket Jugoslavia
Fil:Coat of arms of Serbia and Montenegro.svg|Riksvåpen for Serbia og Montenegro
Fil:Coat of arms of Serbia.svg|Det serbiske riksvåpenet
Fil:Former COA Republika Srpska.svg|Tidlegare riksvåpen for Republika Srpska
Fil:Coat of arms of Montenegro.svg|Det montenegrinske riksvåpenet
Fil:Albania state emblem.svg|Det albanske riksvåpenet
Fil:21st SS Division Logo.svg|Emblem til 21. Waffen-bergdivisjon av SS Skanderbeg (1. albanske)
Fil:Flag of the Greek Orthodox Church.svg|Flagg for Den gresk-ortodokse kyrkja
Fil:Wappen Lübeck.svg|Våpenskjoldet til Lübeck
Fil:Coat of Arms Belgrade.png|Våpenskjoldet til Beograd
Fil:Bolsward wapen.svg|Våpenskjoldet til Bolsward
Fil:Groningen stad wapen.svg|Våpenskjoldet til Groningen
Fil:Nijmegen wapen.svg|Våpenskjoldet til Nijmegen
Fil:Stamp Epirus 1914 5l flag.jpg|Frimerke med flagget til Den autonome republikken Nord-Epirus, 1913-1914
Fil:Bandera antigua de la provincia de Toledo.svg|Flagget til Provinsen Toledo
Fil:Escudo de Toledo.svg|Våpenskjoldet til Toledo


## Kjelder

**Denne artikkelen bygger på «[[:nb:Dobbeltørn|Dobbeltørn]]» frå ,  den 8. januar 2021.*  
 

## Bakgrunnsstoff

; Litteratur 
* Oluf Kolsrud: «Handverkarlags-segl fraa Oslo og Christiania», tidsskriftet *St. Hallvard*, Oslo 1915
* Hans Cappelen: *Norske slektsvåpen*, Oslo 1969 (2. opplag Oslo 1976)
* Herman L. Løvenskiold: *Heraldisk nøkkel*, Oslo 1978
* Harald Nissen og Monica Aase: ''Segl i Universitetsbiblioteket i Trondheim'', (Trondheim 1990)
* Carl-Alexander von Volborth: *Alverdens heraldik i farver*, Politikens Forlag, København 1972 (omsett av Sven Tito Achen)
* Ottfried Neubecker: *Heraldik. Kilder, brug, betydning*, København 1979 (omsett  og omarbeidd for Skandinavia av Nils G. Bartholdy) 
* Carl-Alexander von Volborth: *Heraldry – Customs, Rules and Styles*, Dorset, England 1981